dh-unibe/image-text_koenigsfelden-charters-post-1500 huggingface dataset:
Allen, die disen bʼef ansehent odˀ hoͤrent lesen, kùndin wir, Walt̄, vn̄ gottis erbˀmde abt, und dˀ convent des gotzhùs
vō Engelbˀg, daz wir mit willigē muͦte und gemeinē râte ✳ ze koͧffenne hein geben ✳ dem erbˀen goͤtlichē vroͧwen
samnùnge des gotzhùs ze Kùngsveld ✳ ein matte ze Têtwile, ✳ dù ùnsˀs gotzhhùs eigen waz, in allē rechte,
daz wir dar an hatten ✳ und si Wˀnhˀ selige Baselˀ, ✳ ùnsˀs gotzhùs eigen man, ✳ sinen kinden gab, ✳ dù bi ùns sint,
hˀn Arnolde, pʼestˀe und mùnche ùnsˀs ꝯventes ✳ und swestˀ Margaretun, sinˀ tochtˀ, ✳ klostˀ vroͧwen ùnsˀs ꝯventes,
dù oͧch beidù williklich ✳ daz vorgenande guͦt ✳ vˀkoͧffet hant umbe vierzehend halb phùnt gemeinˀ phenningen, ✳die wir vō dem egenandem samnùnge hein emphangen ✳ und in ùnsˀs gotzshùs nôtdùrft eigenlich sint
bekeret. ✳ har ubˀ zeinē ùrkùnde und zeinˀ vˀgicht ✳ hein wir, dˀ vorgenande abt Walt̄ und dˀ convent,
ùnsˀ ingesigel beidù an disen offennē bʼef gehenket, ✳ dˀ ze Engelbˀg wart geben, ✳ do man vō gottis gebùrt
zalte drùzehenhùndˀt zwenzig und nùn jar, ✳ an sant Michels tage. ✳
Archiv Konigsfelden 102 .
329
ùbˀ dù maten ze Detwil
ùbˀ die maten ✳ ze Tetwilr
koùffbr₎ um̄ die
matt₎ zuͦ Tättwylˀ ✳
Staatsarchiv
AARGAU
K
E 1